പോലീസിനെ ആക്രമിച്ച കേസ് രണ്ടുപേര് പിടിയില് തിരുവനന്തപുരം :പോലീസിനെ ആക്രമിച്ച് ഡ്യൂട്ടിയ്ക്ക് തടസം വരുത്തിയ കേസിലെ പ്രതികളെ പോലീസ് അറസ്റ്റ് ചെയ്തു. 15ന് പുലര്ച്ചെ നാലിന് കരമന സ്റ്റേഷനതിര്ത്തിയില് പട്രോളിംഗ് ഡ്യൂട്ടിയിലായിരുന്ന കരമന സ്റ്റേഷനിലെ പോലീസുകാരനായ ഷിജിനെയും, ഹോം ഗാര്ഡ് രഘുനാഥനെയും ആറ്റുകാല് പാടശേരി ഭാഗത്തു വച്ച് ആക്രമിച്ച കേസില് തിരുവല്ലം പുഞ്ചക്കരി സ്വദേശികളായ ശ്രീജിത്ത് നന്ദു ,25, കണ്ണന് 29 എന്നിവരെയാണ് കരമന പോലീസ് അറസ്റ്റ് ചെയ്തത്. പാടശേരി ഭാഗത്തു വച്ച് സംശയാസ്പദമായി കണ്ട പ്രതികളോട് എന്തിനാണ് ഈ സമയത്ത് അവിടെ നില്ക്കുന്നതെന്ന് ചോദിച്ച പോലീസുകാരോട് മദ്യലഹരിയിലായിരുന്ന പ്രതികള് തട്ടിക്കയറുകയും മര്ദിക്കുകയുമായിരുന്നു. ആക്രമണത്തില് പരിക്കേറ്റ ഇരുവരും നേമം ശാന്തിവിള ആശുപത്രിയില് ചികിത്സ തേടി. ആക്രമണത്തിനുശേഷം ഓടിരക്ഷപ്പെട്ട പ്രതികളെ കരമന പോലീസ് പാടശേരി ഭാഗത്ത് വച്ച് അറസ്റ്റ് ചെയ്യുകയായിരുന്നു. കരമന എസ്എച്ച്ഒ അനീഷ്, എസ്ഐ മിഥുന്, എഎസ്ഐ സജി, എസ്സിപിഒ അഭിലാഷ് എന്നിവര് ഉള്പ്പെട്ട പോലീസ് സംഘമാണ് പ്രതികളെ പിടികൂടിയത്. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു.